Aalborg Stiftstidende, 1829-10-31
Fortsættelsen af den russisk tyrkiske Fredstractat. 7de Artikel. De russiske Undersaatter skulle, saavidt det ottomanniske Rige strækker sig, saavel til Lands som til Vands, nyde hiin fuldkomne og ubetingede Handelsfrihed, der er tilsagt dem ved de i nyere Tid imellem begge de høie contraherende Magter sluttede Tractater. Denne Handelsfrihed skal ikke i mindste Maade indskrænkes, og der skal i intet Tilfælde og under intet Paaskud lægges den mindste Hindring i Veien, enten ved nogetsomhelst Forbud eller nogensomhelst Jndskrænkning eller ifølge nogetsomhelst Reglement eller nogen Forholdsregel, hvad enten samme anlediges af Bestyrelses-Autoriteten eller af selve en Lovgivning. Russiske Undersaatter, Fartøier og Varer, skulle beskyttes, mod enhver Voldsomhed og enhver Undertrykkelse. Hine skulle staae under den russiske Ministers og Consulernes udelukkende Jurisdiction og Politie; de russiske Fartøier maae aldrig fra de ottomannske Autoriteters Side underkastes nogensomhelst Visitation, i aaben Søe, i en af Havnene eller paa en af Rhederne under den høie Ports Herredømme; enhver Vare og Handelsartikel, der tilhører en russisk Undersaat, kan, efterat de tarismæssig bestemte Toldafgivter ere erlagte, frit sælges, losses i Eierens eller Consignatariens Magazier, eller ogsaa bringes ombord paa et andet Fartøi, ligemeget af hvilken Nation samme er, uden at den russiske Undersaat i det Tilfælde er forpligtet til, dersom at gjøre Anmeldelse for de locale Autoriteter, og endnu langt mindre behøver at anholde om Tilladelse dertil. Man er desuden kommen overeens om, at det Korn, der udføres fra Rusland, skal nyde de samme Privilegier, og at dets fri Transit aldrig og under intet Paaskud skal underkastes mindste Vanskelighed eller Forhinldring. Den høie Port forpligter sig endvidere til, omhyggelig at vaage over, at i Særdeleshed Handelen og Skibsfarten paa det sorte Hav ikke paa nogen Maade standses. Til dette Øiemeeds Opnaaelse erkjender den og erklærer, at Farten gjennem Canalen ved Constantinopel og Sundet ved Dardanellerne er for Skibe under det russiske Handels Flag, aldeles fri og aaben, ligemeget om de ere ladte eller blot ballastede, om de, kommende fra det sorte Hav, løbe ind i Middelhavet, eller om de, kommende fra Middelhavet, løbe ind i det sorte Hav Disse Skibe, forudsat de ere Handelsfartøier, af hvad Størrelse og Drægtighed de endog ere, skulle ikke udsættes for nogensomhelst Hindring eller Ulempe, saaledes som det allerede for oven er bestemt. Begge Hof ser ville enes om de hensigtsmæssigste Midler til at forebygge, at Udfærdigelsen af de fornødne Skibspapiter paaa nogen Maade forhales. J Følge det samme Princip skal Farten gjennem Canalen ved Constantinopel og Sundet ved Dardanellerne erklæres fri og aabenofor alle Handelsfartøier, der tilhøre Undersaatter af Magter, som ere i Fred med den høie Port, hvad enten disse Skibe ere bestemte til russiske Havne ved det sorte Hav, eller komme derfra, ladte eller ballastede, under samme betingelser, som ere blevne stipulerede for Skibe under russisk Flag. Endelig erklærer den høie Port høitidelig i det den erkjender det keiserlige russiske Hofs Rettighed til at forsikkre sig Garantie for denne fuldkomne Frihed for Handel og Skibsfart i det sorte Hav, at der fra sammes Side aldrig og under i Veien. J Særdeleshed lover den, i Fremtiden aldrig at ville tilegne sig Ret til at anholde eller tilbaholde hine Fartøier, de være befragtede eller ballastede, de seile under russisk Flag eller tilhøre andre Nationer, til hvilke det ottomanniske Rige ikke er i erklæret Krigsforhold, om de passere gjennem Canalen ved Constantinopel og Sundet ved Dardanellerne, for at begive sig fra det sorte Hav ind i Middelhavet, eller fra Middelhavet til de russiske Havne ved det sorte Hav. - Skulde der skee mindste Brud paa nogen af de Stipulationer, hvilket Gud forbyde, som indeholdes i den nærværende Artikel, og den russiske Ministers Reclamationer i denne Henseende ikke tilveiebragte en fuldkommen og hurtig fyldestgjørelse, da tilkjender den høie Port det russiske Hof herved Ret til at betragte et saadant Brud paa Tractaten som en virkelig Fjendtlighed og Ret til umiddelbar at tage Repræssalier imod det ottomannske Rige. 8de Artikel. Da de tilforn ved 4de Artikel af Conventionen i Akjerman stipulerede Overeenskomster i Henseende til Reclamationers Regulering og Liqvidation, der ere skeete af de respective Undersaatter og Handelsmænd, angaaende Erstatning for det i forskjellige Tidspunkter siden Krigen i 1806 lidte Tab, ikke ere fuldbyrdede, og den russiske Handel, siden denne Convention blev sluttet, formedelst de med Hensyn til Skibsfarten paa Bosphorus tagne Forholdsregler, atter har lidt betydelige Tab, saa er man kommet overeens om og har fastsat, at den ottomannske Port, til Erstatning for dette Tab, skal til det keiserlige russiske Hof, inden 18 Maaneders Forløb, i Terminer, som nærmere bestemmes, udrede den Sum een Million fem hundrede Tusinde Dukater, saa at denne Sums Betaling sætter et Maal for alle respective Reclamationer eller Fordringer af begge de contraherende Magter angaaede det ovennævnte Anliggende. 9de Artikel. Da den længere Tid, i hvilken Krigen har varet, som denne Fredstractat nu heldigviis ender, har forvoldet det keiserlige Hof betydelige Udgifter, saa erkjender den høie Port Nødvendigheden af at yde hiint en billig Erstatning derfor. Afdenne Grund, uden Hensyn til Afstaaelsen af en liden Landstrækning i Asien, som i 4de Artikel er stipuleret og som det russiske Hof samtykker i at modtage til Afdrag paa bemeldte Erstatning, forpligter den høie Port sig til at udbetale samme en Pengesum, hvis Beløb ved fælleds Overeenskomst skal bestemmes. 10de Artikel. J det den høie Port erklærer, at den ubetinget tiltræder Stipulationerne i den under 24de Juni (6te Juli) 1827 imellem Rusland, Storbrittannien og Frankrig i London, afsluttede Tractat, tiltræder den ligeledes den under 10de (22de) Marts 1829, ved fælleds Overeenskomst, Grundrold sluttede Act, der udførlig indeholder Bestemmelserne med Hensyn til sammes definitive Fuldbyrdelse. Strax efterat Udvexligen af nærværende Fredstractat er skeet, vil den høie Port udnævne Befuldmægtigede, for med dem fra det keiserlige russiske Hof, at aftale Maaden, hvorpaa disse Stipulationer og Bestemmelser kunne fuldbyrdes. 11te Artikel. Umiddelbart efterat Fredstractaten imellem begge Rigerne er undertegnet og begge Monarkers Ratificationer ere udvexlede, vil den høie Port tage de fornødne Forholdsregler til en hurtig og samvittighedsfuld Fuldbyrdelse af de Stipulationer, deri indeholdes, navnligen af dem i 3die og 4de Artikel, som angaae Grændserne, der skulle adskille begge Rigerne, saavel i Asien som i Europa og i Artiklerne 5 og 6 der angaae Fyrstendømmene Moldau og Wallachiet, ligesom ogsaa Servien. Fra det Øieblik, da de forskjellige Artikler kunne betragtes som fuldbyrdede, vil det keiserlige russiske Hof skride til Rømningen af det ottomannske Riges Territorium, i Overeensstemmelse med de Bestemmelser, der ere lagte til Grund i en Separat-Akt, som udgjør en integrerende Deel af denne Fredstractat. Jndtil det besatte Territorium aldeles rømmes, skal den Bestyrelsesmaade og Forfatning, som nu finder Sted, indført ved det keiserlige russiske Hofs Jndflydelse, vedblive og den høie ottomannske Port kan ikke paa nogen Maade forandre den. 12te Artikel. Strax efterat denne Fredstractat er undertegnet, skulle de Commanderende over Tropperne paa begge Sider, saavel til Lands som til Vands, meddeles befaling at lade Fjendtlighederne ophøre. De, som maatte have fundet Sted, efterat denne Tractat er bleven undertegnet, skulle betragtes som uskeete og ikke bevirke nogen Forandring i sammes Stipulationer. Ligeledes skal Alt, hvad der i dette Mellemrum at den ene eller anden af de høie contraherende Magters Tropper kunde være erobret, uden mindste Forhaling tilbagegives. 13de Artikel. J det de høie contraherende Magter gjensidigen gjenoprette et oprigtigt Venskabsforhold, bevilge de en almindelig Tilgivelse og fuldkommen Amnestie for alle dem af deres Undersaatter af enhver Stand, der under den nu heldigen tilendebragte Krig, have deeltaget i Militair=Operationerne, eller ved deres Forhold eller Meninger maatte have yttret deres Hengivenhed for den ene eller anden, af begge nu contraherende Magter. J Overeensstemmelse hermed, kan ingen af disse Jndividuer forulempes eller forfølges, hverken i Henseende til Person eller Formue, i Anledning af hans forrige Forhold, enhver af dem skal det være uformeent, igjen at tiltræde sin Eiendom, enhver af dem skal redelig Nydelse af denne under Lovenes Beskyttelse være betrygget; ogsaa beroer det paa ham selv, at afhænde samme i et Tidsrum af 18 Maaneder, for med sin Familie og sit rørlige Gods at begive sig til hvilketsomhelst Land han vil, uden at være udsat for Reactioner eller andre Hindringer. Endvidere bevilges de respective Undersaatter som ere bosatte i de Egne, der gives tilbage til den høie Port, eller i dem, der aftrædes til det keiserlige russiske Hof, samme Termin af 18 Maaneder, at regne fra Udvexlingen af nærværende Fredstractats Ratification, at de, om de find det tjenligt, kunne disponere over deres for eller under Krigen erhvervede Eiendom, og med deres Capitaler og rørlige Gods begive sig ud af den ene contraherende Magts Stater ind i den andens, og omvendt. (Fortsættes.)